Във връзка с постъпило уведомление с вх. № ОВОС-1506/04.07.2024г. за "ПУП – план за регулация и застрояване (ПУП-ПРЗ) за образуване на нови УПИ V 42.1, УПИ VI 42.2, УПИ VII 42.3, УПИ VII 42.5, УПИ IX 42.6 – “производствена, складова и обслужваща дейност“ за ПИ 59080.42.1, ПИ 59080.42.2, 59080.42.3, 59080.42.5, 59080.42.6, в кв. 167, гр. Първомай и ПУП-изменение на план за регулация и застрояване за ПИ 59080.42.7 – „за производствена дейност“ образуване на нов УПИ X 42.7 производствена, складова и обслужваща дейност“ в кв. 167, гр. Първомай, община Първомай , на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

 **І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Уведомяваме Ви, че на основание чл. 81, ал.3 от Закона за опазване на околната среда /ЗООС/ и чл.2, ал.2, т.1 и т.3 от Наредба за условията и реда за извършване на екологична оценка на планове и програми (Наредба за ЕО) е необходимо да се прецени необходимостта от изготвяне на екологична оценка /ЕО/ относно представената програма.

**ІІ.** Имотите, обект на плана попадат в границите на защитена зона от Европейската екологична мрежа „НАТУРА 2000“ – BG0002081 „Марица-Първомай“.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-1506-1/15.07.2024г.